شه‌فه‌ق نيوز/ وه‌ڕيه‌وبه‌رايه‌تى دژه‌ مادده‌يل هووشبه‌ر سه‌ر وه‌ ئاسايش هه‌ولێر پايته‌خت هه‌رێم كوردستان، ئاشكراى ده‌سگيركردن چه‌ته‌يليگ بازرگانيه‌ر وه‌ مادده‌يل هووشبه‌ره‌و كرد.
وه‌ڕيه‌وبه‌رايه‌تيه‌گه‌ له‌ به‌ياننامه‌يگ ئه‌را شه‌فه‌ق نيوز ئه‌وه‌ ده‌رخست ك تويه‌نستگه‌ چه‌ته‌يليگ بازرگانيكه‌ر وه‌ مادده‌يل هووشبه‌ر له‌ناو يه‌كيگ له‌ ميوانخانه‌يل هه‌ولێر پايته‌خت ده‌سگير بكا ك پيكهاتنه‌ له‌ دو كه‌س ئيرانى و ئه‌و مادده‌يل هووشبه‌ره‌ له‌ناو كيسه‌يل خه‌ڵات جه‌ژنه‌يل سه‌رساڵ زايننى شاردوێده‌و ك پيكهاتوێد له‌ تلياق هووشبه‌ر.
به‌ياننامه‌گه‌ هه‌ميش وت: ئه‌و چه‌ته‌يله‌ وه‌ ته‌ما بوينه‌ ئه‌و مادده‌ى هووشبه‌ره‌ له‌ڕێ كۆمپانيايگ جيوازكه‌ره‌وه‌ جيواز بكه‌ن ئه‌را كه‌نه‌دا، ك ئيسه‌يش په‌يجورى له‌و باوه‌ته‌و وه‌ليانا ئه‌كريه‌ێد.
